proxectonos/corpus_dominio_legal_administrativo_tmp huggingface dataset:
CORRECCIÓN de erros.-Orde do 15 de xuño de 2009 pola que se determinan as bases reguladoras e se convocan prazas de colaboradores-bolseiros para residencias xuvenís dependentes da Consellería de Traballo e Benestar.
CONSELLERÍA DE TRABALLO E BENESTAR — III. OUTRAS DISPOSICIÓNS — 30/07/2009

Advertido un erro no anexo da devandita orde, publicada no DOG nº 124, do 26 de xuño de 2009, cómpre facer a seguinte corrección:
Na páxina 11.194, anexo de solicitude da orde, no cadro correspondente á declaración do solicitante debe entenderse incluído o texto que a continuación se relaciona:
«En cumprimento do disposto no artigo 5 da Lei orgánica 15/1999, do 13 de decembro, de protección de datos de carácter persoal, informoo/a de que os datos persoais recollidos na presente solicitude serán incorporados ao ficheiro «residencias xuvenís», do que é responsable a Consellería de Traballo e Benestar para o seu tratamento, coa finalidade da xestión deste procedemento e non serán cedidos a terceiros, agás a outras administracións públicas que exerzan as mesmas competencias e en caso de que unha lei o establecese. Vostede poderá exercer os dereitos de acceso, rectificación e oposición ante o responsable do tratamento «Dirección Xeral de Xuventude e Voluntariado» no enderezo: edificio administrativo San Caetano s/n, bloque III 1º- 15781 Santiago de Compostela (A Coruña)».
Advertido un erro na devandita orde publicada no Diario Oficial de Galicia nº 134 do venres, 10 de xullo de 2009, é necesario efectuar a seguinte modificación:
RESOLUCIÓN do 29 de xuño de 2009, da Secretaría Xeral da Consellería de Traballo e Benestar, pola que se lles dá publicidade aos convenios de colaboración subscritos pola suprimida Consellería de Traballo no primeiro cuadrimestre de 2009.
CONSELLERÍA DE TRABALLO E BENESTAR — III. OUTRAS DISPOSICIÓNS — 30/07/2009

O artigo 11.1º da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xullo), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración previstos no artigo 3.1º c) do texto refundido da Lei de contratos das administracións públicas, subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación de convenios previstos no artigo 3.1º c) do texto refundido da Lei de contratos das administracións públicas, subscritos pola suprimida Consellería de Traballo nos meses de xaneiro, febreiro, marzo e abril de 2009, que se incorpora como anexo a esta resolución.
Santiago de Compostela, 29 de xuño de 2009.
Cristina Ortiz Dorda
Secretaria xeral da Consellería de Traballo
e Benestar
Ver referencia pdf "14800D009P061.PDF"
CORRECCIÓN de erros.-Orde do 7 de xullo de 2009 pola que se dá publicidade á relación de postos de traballo do profesorado de relixión dos centros de educación infantil, educación infantil e primaria, educación primaria, educación especial, centros públicos integrados e institutos de educación secundaria dependentes da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/07/2009

Ver referencia pdf "14800D008P060.PDF"
ORDE do 24 de xullo de 2009 pola que se resolve a cesión en propiedade de vehículos especialmente preparados para os concellos da Comunidade Autónoma galega que conten con servizos de policía local.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 30/07/2009

Por Orde do 29 de decembro de 2008 (DOG nº 2, de 5 de xaneiro de 2009) a Consellería de Presidencia, Administracións Públicas e Xustiza anunciou medidas de apoio á Policía Local de Galicia, consistentes na cesión de vehículos especialmente preparados para o exercicio das súas funcións.
Analizadas as solicitudes e a súa documentación, de acordo os criterios de avaliación recollidos no artigo 5 da orde antedita, elevouse a correspondente proposta mediante acta motivada, e de conformidade co artigo 6 da citada orde
RESOLVO:
Primeiro.-Ceder en propiedade vehículos equipados para uso da policía local aos concellos que se relacionan no anexo.
Segundo.-Notificar o contido desta resolución aos concellos beneficiarios, especificando as condicións particulares que deberán cumprir, e a súa cesión formalizarase mediante acta subscrita pola secretaria xeral desta consellería ou funcionario/a en que delegue, debendo constar nela o acordo de cesión e a aceptación do cesionario, segundo establece o artigo 9 da orde do 29 de decembro de 2008, pola que se anuncian medidas de apoio á Policia Local de Galicia, consistente na cesión en propiedade de vehículos especialmente preparados para o exercicio das súas funcións.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes contado a partir do día seguinte ao da publicación desta orde, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde. En todo caso non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 24 de xullo de 2009.
Alfonso Rueda Valenzuela
Conselleiro de Presidencia, Administracións Públicas e Xustiza
Ver referencia pdf "14800D002P006.PDF"
RESOLUCIÓN do 9 de xullo de 2009, da Dirección Xeral da Función Pública, pola que se emprazan os interesados no recurso contencioso-administrativo P.A. 207/2009, interposto por Daniel Rodas Chapela.
CONSELLERÍA DE FACENDA — III. OUTRAS DISPOSICIÓNS — 30/07/2009

A Dirección Xeral da Función Pública recibiu do Xulgado do Contencioso- Administrativo nnúmero 3 de Pontevedra providencia pola que se admite a trámite o recurso contencioso-administrativo P.A. 0000207/2009, interposto por Daniel Rodas Chapela, contra a modificación da relación de postos de traballo da Consellería de Pesca e Asuntos Marítimos, (DOG nº 67, do 7 de abril de 2009).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido xulgado, o que se notifica para xeral coñecemento de todas as persoas interesadas no procedemento e se emprazan para que poidan comparecer como parte nos autos no Xulgado do Contencioso-Administrativo número 3 de Pontevedra no prazo de 9 (nove) días, contado desde o seguinte ao da publicación da presente resolución no Diario Oficial de Galicia.
Santiago de Compostela, 9 de xullo de 2009.
José María Barreiro Díaz
Director xeral da Función Pública
RESOLUCIÓN do 3 de xullo de 2009, da Dirección Xeral de Mobilidade, pola que se publican as subvencións concedidas ao abeiro da Orde do 29 de maio de 2008 pola que se establecen as bases reguladoras para a concesión das subvencións a persoas físicas e xurídicas titulares de autorizacións de transporte público por estrada para o fomento das condicións de seguridade e da incorporación de novas tecnoloxías e melloras ambientais, e se procede á súa convocatoria para o ano 2008 (Diario Oficial de Galicia número 108, do 5 de xuño).
CONSELLERÍA DE MEDIO AMBIENTE, TERRITORIO E INFRAESTRUTURAS — III. OUTRAS DISPOSICIÓNS — 30/07/2009

Por medio da Orde do 29 de maio de 2008, a Consellería de Política Territorial, Obras Públicas e Transportes (hoxe Consellería de Medio Ambiente, Territorio e Infraestruturas) convocou subvencións para fomentar as condicións de seguridade, novas tecnoloxías e melloras ambientais.
Unha vez rematada a tramitación de todas as solicitudes que se presentaron, e en cumprimento do artigo 13.3º da citada orde, debe dárselles publicidade ás subvencións concedidas.
En consecuencia,
RESOLVO:
Publicar como anexo as subvencións concedidas ao abeiro da Orde do 29 de maio de 2008 pola que se establecen as bases reguladoras para a concesión das subvencións a persoas físicas e xurídicas titulares de autorizacións de transporte público por estrada para o fomento das condicións de seguridade e da incorporación de novas tecnoloxías e melloras ambientais, e se procede á súa convocatoria para o ano 2008.
Santiago de Compostela, 3 de xullo de 2009.
Miguel Rodríguez Bugarín
Director xeral de Mobilidade
Ver referencia pdf "14800D004P007.PDF"
Ver referencia pdf "14800D005P033.PDF"
CORRECCIÓN de erros.-Orde do 2 de febreiro de 2009 pola que se regula a concesión de axudas a concellos de Galicia para compensar os danos sufridos en instalacións deportivas de titularidade pública polos efectos do temporal acaecido en Galicia os días 23 e 24 de xaneiro de 2009.
CONSELLERÍA DE CULTURA E DEPORTE — III. OUTRAS DISPOSICIÓNS — 09/02/2009

Advertido erro na mencionada orde, publicada no DOG do 3 de febreiro de 2009, procede realizar as seguintes correccións:
1ª No artigo 5º, parágrafo primeiro, onde di: «... unha solicitude acompañada da documentación que a continuación se relaciona », debe dicir: «... unha solicitude conforme o modelo oficial que figura como anexo I desta orde, acompañada da documentación que a continuación se relaciona».
2ª Insírese o anexo I.
Ver referencia pdf "02700D006P020.PDF"
CORRECCIÓN de erros.-Orde do 2 de febreiro de 2009 pola que se convocan axudas para as explotacións agrícolas e gandeiras ao abeiro do Decreto 13/2009, do 29 de xaneiro, de medidas urxentes para a reparación dos danos causados polo temporal acaecido en Galicia a partir do 23 de xaneiro.
CONSELLERÍA DO MEDIO RURAL — III. OUTRAS DISPOSICIÓNS — 09/02/2009

Advertido un erro na Orde do 2 de febreiro de 2009, publicada no Diario Oficial de Galicia nº 23, do martes, 3 de febreiro, cómpre facer a oportuna corrección:
No artigo 3º, que leva por título Actividades subvencionables, na páxina 2.319, onde di: «1. Será obxecto de axuda a reparación dos danos, nas explotacións agrícolas e gandeiras, directamente derivados do temporal acaecido os días 23 e 24 de xaneiro, así como as perdas sufridas ata a completa recuperación da actividade, especificados nos anexos II e III.», debe dicir: «1. Será obxecto de axuda a reparación dos danos, nas explotacións agrícolas e gandeiras, directamente derivados do temporal acaecido os días 23 e 24 de xaneiro, así como as perdas sufridas ata a completa recuperación da actividade, especificados nos anexos II, III e V».
CORRECCIÓN de erros.-Resolución parcial do 16 de decembro de 2008 pola que se adxudican as axudas do Programa María Barbeito (anexo I), Programa Lucas Labrada (anexo IV) e Programa Isabel Barreto (anexo V) da Orde do 31 de xullo de 2008 (Diario Oficial de Galicia número 156, do 13 de agosto) pola que se convocan as axudas correspondentes a diversas accións formativas do Programa de Recursos Humanos, no marco do Plan Galego de Investigación, Desenvolvemento e Innovación Tecnolóxica de Galicia-Incite (2006-2010) para o ano 2008.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 09/02/2009

Advertido un erro na devandita resolución publicada no Diario Oficial de Galicia nº 250, do venres 26 de decembro de 2008, cómpre facer a seguinte corrección:
Na páxina 23.158, dentro do anexo V-Programa Isabel Barreto (nova adxudicación), na aplicación orzamentaria 10.02.561B.444.0, na liña correspondente á USC, na columna correspondente ao ano 2008, onde di: «5.116,62», debe dicir: «4.225,00», e no ano 2010 onde di: «501.883,38», debe dicir: «502.775,00». Na liña correspondente á UVI na columna correspondente ao ano 2008, onde di: «1.849,98», debe dicir: «3.425,00» e na columna do ano 2010, onde di: «409.150,02», debe dicir: «407.575,00». Na liña correspondente ao total, na columna correspondente ao ano 2008, onde di: «8.299,93», debe dicir: «8.983,33», e na columna correspondente ao ano 2010, onde di: «1.069.700,07», debe dicir: «1.069.016,67». Na liña total do cadro de financiamento, na columna correspondente ao ano 2008, onde di: «14.808,23», debe dicir: «15.491,63», e na columna correspondente ao ano 2010, onde di: «1.844.191,77», debe dicir: «1.843.508,37».
Na páxina 23.162, dentro do anexo IV, (Lista de agarda das axudas correspondentes ao Programa Lucas Labrada 2008), na liña correspondente ao nº 8, expediente 18, na columna «Puntuación», onde di: «23,200», debe dicir: «24,200».
RESOLUCIÓN do 21 de xaneiro de 2009, da Secretaría Xeral e do Patrimonio da Consellería de Economía e Facenda, pola que se dá publicidade aos convenios de colaboración subscritos por esta consellería no terceiro cuadrimestre do ano 2008.
CONSELLERÍA DE ECONOMÍA E FACENDA — III. OUTRAS DISPOSICIÓNS — 09/02/2009

En virtude do establecido no artigo 11 da Lei 4/2006, do 30 de xuño, de transparencia e boas prácticas na Administración pública galega,
DISPOÑO:
Artigo único.-Darlle publicidade á relación dos convenios subscritos pola Consellería de Economía e Facenda nos meses de setembro, outubro, novembro e decembro do ano 2008, que se incorpora como anexo a esta resolución.
Santiago de Compostela, 21 de xaneiro de 2009.
Mª Inmaculada Viña Carregal
Secretaria xeral e do Patrimonio da Consellería
de Economía e Facenda
Ver referencia pdf "02700D002P006.PDF"
ORDE do 30 de xaneiro de 2009 pola que se fixan os prezos de venda ao público de diversas publicacións dos órganos superiores da Presidencia da Xunta de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 05/02/2009

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51 sinala que os prezos privados sexan fixados polas consellerías correspondentes, atendendo ás condicións e circunstancias do mercado no que operen, sen prexuízo de que excepcionalmente se poidan aplicar subvencións reguladoras, logo de emitido o informe favorable pola Consellería de Economía e Facenda, para seren publicados no Diario Oficial de Galicia.
Para cumprir este mandato e despois de emitir o preceptivo informe favorable, a Consellería de Economía e Facenda
DISPÓN:
Artigo único.
1. Quedan aprobados os prezos de venda ao público das publicacións editadas polos órganos superiores da Presidencia da Xunta de Galicia que se relacionan no anexo.
2. Estes prezos entenderanse co IVE incluído.
Santiago de Compostela, 30 de xaneiro de 2009.
José Luis Méndez Romeu
Conselleiro de Presidencia, Administracións Públicas e Xustiza
ANEXO
Almanaque gallego: 5 .
Aula de galego 4. Curso de galego: 18 .
Bibliografía analítica da lingua galega (2005 e complementos de 2004): 18 .
Cantigas de madre galego-portuguesas. Estudo de xéneros das cantigas líricas: 10,55 .
Cadernos de Fraseoloxía Galega, nº 10: 6,57 .
Escolma de almanaques galegos (1865-1929) (Bos Aires-A Habana-Galicia): 10 .
Informe de literatura 2007: 8 .
Lérez Revista do Centro Pontevedrés de Bos Aires (1962): 10 .
Prensa galega da Arxentina (1935-1964): 6 .
ORDE do 2 de febreiro de 2009 pola que se incorpora un novo procedemento ao Rexistro Telemático da Xunta de Galicia, regulado polo Decreto 164/2005, do 16 de xuño.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 05/02/2009

O Decreto 164/2005, do 16 de xuño, crea o Rexistro Telemático da Xunta de Galicia, que permite a presentación por vía telemática de solicitudes, escritos e comunicacións. Esta orde inclúe no anexo VII do Decreto 164/2005, do 16 de xuño, novos procedementos, co fin de continuar impulsando o emprego de técnicas e medios electrónicos, informáticos e telemáticos no desenvolvemento da actividade da Xunta de Galicia e no exercicio das súas competencias.
De conformidade co disposto no artigo 2.2º e a disposición adicional primeira b) e derradeira primeira do Decreto 164/2005, do 16 de xuño, polo que se regulan e determinan as oficinas de rexistro propias ou concertadas da Administración da Comunidade Autónoma de Galicia, créase o Rexistro Telemático da Xunta de Galicia e regúlase a atención ao cidadán.
DISPOÑO:
Artigo único.
1. Inclúese no anexo VII do Decreto 164/2005, do 16 de xuño (procedementos para os que está habilitado o Rexistro Telemático da Xunta de Galicia), e queda habilitado cos efectos previstos no seu artigo 5.1º, o seguinte procedemento:
IN532D. Axudas por danos provocados nos establecementos turísticos, comerciais, industriais e demais establecementos mercantís e nas infraestruturas enerxéticas de titularidade municipal como consecuencia do temporal de vento acaecido en Galicia o día 23 de xaneiro de 2009.
2. O procedemento para a tramitación electrónica estará dispoñible no enderezo
http://www.xunta.es/servicios.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 2 de febreiro de 2009.
José Luis Méndez Romeu
Conselleiro de Presidencia, Administracións
Públicas e Xustiza
CORRECCIÓN de erros.-Lei 16/2008, do 23 de decembro, de orzamentos xerais da Comunidade Autónoma de Galicia para o ano 2009.
PRESIDENCIA — I. DISPOSICIÓNS XERAIS — 06/02/2009

Advertido un erro no texto da devandita lei, publicada no Boletín Oficial do Parlamento de Galicia número 667, fascículo 1, do 22 de decembro de 2008 e no Diario Oficial Galicia número 253, do 31 de decembro de 2008, cómpre facer a oportuna corrección nos seguintes termos:
No artigo 57 da lei, na páxina 23.456, onde di:
«34) Engádeselle a subalínea 07 á alínea 09 do anexo 1, coa seguinte redacción:
07 Inscricións na sección cuarta do rexistro de empresas				 38,45 .
35) Engádeselle a subalínea 08 á alínea 09 do anexo 1, coa seguinte redacción:
08 Outras autorizacións e comunicacións 2,80 ».
Debe dicir:
«34) Engádeselle a subalínea 07 á alínea 09 do anexo 1, coa seguinte redacción:
07 Inscricións na sección cuarta do rexistro de empresas 238,45 .
35) Engádeselle a subalínea 08 á alínea 09 do anexo 1, coa seguinte redacción:
08 Outras autorizacións e comunicacións 92,80 ».
DECRETO 20/2009, do 5 de febreiro, polo que se encarga do despacho de asuntos da Presidencia, durante a ausencia do seu titular, ao vicepresidente da Igualdade e do Benestar.
PRESIDENCIA — II. AUTORIDADES E PERSOAL — 06/02/2009

Con motivo da ausencia do presidente da Xunta de Galicia, por mor dunha viaxe á República Oriental de Uruguai e á República Arxentina, é necesario prover a súa substitución durante o tempo de duración desta.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, de normas reguladoras da Xunta e da súa Presidencia,
DISPOÑO:
Artigo único.-Durante a ausencia do presidente da Xunta de Galicia, encárgaselle o despacho de asuntos da Presidencia, desde o día 6 de febreiro ata o remate daquela, ao vicepresidente da Igualdade e do Benestar.
Santiago de Compostela, cinco de febreiro de dous mil nove.
Emilio Pérez Touriño
Presidente
CORRECCIÓN de erros.-Resolución conxunta do 20 de xaneiro de 2009, da División de Recursos Humanos e Desenvolvemento Profesional e da Escola Galega de Administración Sanitaria, pola que se convocan cursos de formación continua para o persoal do Servizo Galego de Saúde.
SERVIZO GALEGO DE SAÚDE — III. OUTRAS DISPOSICIÓNS — 06/02/2009

Advertidos erros na citada resolución, publicada no DOG nº 18, do 27 de xaneiro, cómpre facer as oportunas correccións:
Na páxina 1.773, na base quinta.-Criterios de selección de alumnos, no número 5, onde di: «5. Terán prioridade os empregados públicos con maior número de tempo de servizos prestados. Este dato consultarao directamente a comisión mixta de selección das bases de datos de persoal (FIDES) e o solicitante deberá presentar, nos prazos establecidos para o envío das solicitudes de preinscrición, unicamente os servizos prestados fóra do Sistema Público de Saúde de Galicia enviándoos a:», debe dicir: «5. Terán prioridade os empregados públicos con máis tempo de servizos prestados. Este dato facilitaráselle directamente á comisión mixta de selección das bases de datos de persoal e o solicitante deberá achegar, nos prazos establecidos para o envío das solicitudes de preinscrición, unicamente os servizos prestados fóra do Sistema Público de Saúde de Galicia enviándoos a:».
Na páxina 1.773, na base quinta.-Criterios de selección de alumnos, no número 6, onde di: «6. En cada un dos tres puntos anteriores, terán preferencia na selección os aspirantes que nos últimos dous anos estean utilizando ou utilicen unha licenza de maternidade, un permiso de paternidade, unha redución de xornada ou excedencia para coidado de familiares, de acordo co previsto no artigo 45 da Lei 7/2004, para a igualdade efectiva de mulleres e homes», debe dicir: «6. En cada un dos tres puntos anteriores, terán preferencia na selección os aspirantes que nos últimos dous anos estean utilizando ou utilizasen unha licenza de maternidade, un permiso de paternidade, unha redución de xornada ou unha excedencia para coidado de familiares, de acordo co previsto no artigo 45 da Lei 7/2004, para a igualdade efectiva de mulleres e homes».
RESOLUCIÓN do 28 de xaneiro de 2009 pola que se revisa a declaración de zonas sensibles no ámbito territorial das bacías hidrográficas de Galicia-Costa.
AUGAS DE GALICIA — III. OUTRAS DISPOSICIÓNS — 04/02/2009

O artigo 7.3º do Real decreto lei 11/1995, polo que se establecen as normas aplicables ao tratamento das augas residuais urbanas, prevé que a Administración xeral do Estado declarará as zonas sensibles nas bacías hidrográficas que excedan o ámbito territorial dunha comunidade autónoma, e que as comunidades autónomas efectuarán a devandita declaración nos restantes casos, e daranlle a oportuna publicidade no respectivo diario oficial.
Pola súa banda, o artigo 7.2º do Real decreto 509/1996, de desenvolvemento do dito real decreto lei, dispón que a declaración de zonas sensibles debe revisarse cada catro anos.
Mediante resolución da Presidencia de Augas de Galicia do 22 de maio de 2001 (DOG do 30 de maio) declarouse a ría de Pontevedra como zona sensible para os efectos do Real decreto lei 11/1995, e ademais declarouse o conxunto das augas continentais das bacías de Galicia-Costa como zona normal.
Á vista do informe elaborado pola Área de Calidade das Augas do organismo autónomo Augas de Galicia, e tendo en conta que se manteñen as circunstancias previstas no anexo II, número I, letra a), punto 2º do Real decreto 509/1996, que levaron a considerar a Ría de Pontevedra como zona sensible, tal e como foron definidas no Plan de saneamento de Galicia aprobado polo Consello da Xunta de Galicia o 9 de novembro de 2000, e tal e como foron confirmadas no Plan hidrolóxico de Galicia-Costa aprobado polo Real decreto 103/2003, do 24 de xaneiro, cómpre proceder á revisión desta declaración mantendo a dita consideración para a ría de Pontevedra, así como declarar como zona sensible a ría de Ferrol, na cal concorren as mesmas circunstancias previstas no anexo II do Real decreto 509/1996.
Na súa virtude,
DISPOÑO:
Primeiro.-Declarar como zona sensible a ría de Ferrol, para os efectos previstos no Real decreto 11/1995, do 28 de decembro, pola que se establecen as normas aplicables ao tratamento das augas residuais urbanas.
Segundo.-Manter a declaración da ría de Pontevedra como zona sensible, acordada na Resolución do 22 de maio de 2001 do organismo autónomo Augas de Galicia, para os efectos previstos no Real decreto 11/1995, do 28 de decembro, pola que se establecen as normas aplicables ao tratamento das augas residuais urbanas.
Santiago de Compostela, 28 de xaneiro de 2009.
Jorge Antonio Santiso Blanco
Presidente de Augas de Galicia
RESOLUCIÓN do 20 de xaneiro de 2009, da Secretaría Xeral da Consellería  de Presidencia, Administracións Públicas e Xustiza, pola que se dá publicidade aos convenios de colaboración subscritos por esta consellería no terceiro cuadrimestre do ano 2008 e outros.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 04/02/2009

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
DISPOÑO:
Artigo 1º
Darlle publicidade á relación dos convenios subscritos pola Consellería de Presidencia, Administracións Públicas e Xustiza nos meses de setembro, outubro, novembro e decembro do ano 2008, que se incorpora como anexo I a esta resolución.
Artigo 2º
Darlle publicidade á relación dos convenios subscritos pola Consellería de Presidencia, Administracións Públicas e Xustiza no ano 2008, que se incorporan como anexo II a esta resolución e que non foron publicitados.
Santiago de Compostela, 20 de xaneiro de 2009.
Santiago Antonio Roura Gómez
Secretario xeral da Consellería de Presidencia, Administracións Públicas e Xustiza
Ver referencia pdf "02400D002P014.PDF"
Ver referencia pdf "02400D004P022.PDF"
ORDE do 2 de febreiro de 2009 pola que se fai pública a composición do Consello Galego de Ensinanzas Artísticas Superiores.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 06/02/2009

O Decreto 279/2008, do 11 de decembro, polo que se crea e se regula o Consello Galego de Ensinanzas Artísticas Superiores, establece no seu artigo 3 que a presidencia deste órgano recaerá na persoa titular da Consellería de Educación e Ordenación Universitaria, e que os membros deste consello serán nomeados pola persoa titular da Consellería de Educación e Ordenación Universitaria, logo das correspondentes designacións polas entidades que o compoñen.
En consecuencia,
DISPOÑO:
Artigo único.
Facer pública a composición do Consello Galego de Ensinanzas Artísticas Superiores, coa seguinte relación de persoas e cargos:
1. Presidencia.
Laura Sánchez Piñón, conselleira de Educación e Ordenación Universitaria.
2. Vicepresidencia.
Antonio Vázquez Vázquez, director xeral de Formación Profesional e Ensinanzas Especiais.
3. Vogais.
a) José Ramón Leis Fidalgo, director xeral de Ordenación e Calidade do Sistema Universitario de Galicia.
b) Polas direccións dos centros superiores de cada unha das ensinanzas artísticas superiores implantadas en Galicia:
-Rodolfo García Alonso, director do Conservatorio Superior de Música da Coruña.
-Manuel Lamas Castro, director da Escola de Arte e Superior de Deseño Ramón Falcón.
-Manuel Vieites García, director da Escola Superior de Arte Dramática de Galicia.
-Adelaida Lorenzo Sueiro, directora da Escola Superior de Conservación e Restauración de Bens Culturais de Galicia.
c) Por designación da conselleira competente en materia de Cultura: Cristina Domínguez Dapena, directora do Centro Dramático Galego.
d) Por designación da conselleira de Educación e Ordenación Universitaria, entre personalidades de recoñecido prestixio: Damián Álvarez Villalaín, Luis Costa Vázquez-Mariño, Miguel Anxo Fernández Fernández, Luz María Gómez Rodríguez, Antón Sobral Iglesias e Maximino Zumalave Caneda.
4. Secretario.
Juan Durán Alonso, subdirector xeral de Ensinanzas Especiais e Formación Permanente.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 2 de febreiro de 2009.
Laura Sánchez Piñón
Conselleira de Educación e Ordenación Universitaria
c) SUBSTITUCIÓNS PRESIDENCIA
RESOLUCIÓN do 20 de xaneiro de 2009, da Secretaría Xeral da Consellería de Vivenda e Solo, pola que se lles dá publicidade aos convenios de colaboración subscritos por esta consellería no terceiro cuadrimestre do ano 2008.
CONSELLERÍA DE VIVENDA E SOLO — III. OUTRAS DISPOSICIÓNS — 06/02/2009

O artigo 11 da Lei 4/2006, do 30 de xuño, de transparencia e boas prácticas na Administración pública galega, impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no terceiro cuadrimestre do ano 2008.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería de Vivenda e Solo nos meses de setembro, outubro, novembro e decembro do ano 2008, que se incorpora como anexo a esta resolución.
Santiago de Compostela, 20 de xaneiro de 2009.
Rosa Losada Suárez
Secretaria xeral da Consellería de Vivenda e Solo
Ver referencia pdf "02600D012P027.PDF"
RESOLUCIÓN do 21 de xaneiro de 2009 pola que se lles dá publicidade aos convenios de colaboración subscritos polo Instituto Galego de Estatística no terceiro cuadrimestre de 2008.
INSTITUTO GALEGO DE ESTATÍSTICA — III. OUTRAS DISPOSICIÓNS — 06/02/2009

De acordo co previsto no artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), onde se establece que os organismos autónomos dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior, e en virtude das facultades que teño concedidas,
RESOLVO:
Único.-Facer pública a relación de convenios subscritos polo Instituto Galego de Estatística nos meses de setembro, outubro, novembro e decembro de 2008, que se anexa a esta resolución.
Santiago de Compostela, 21 de xaneiro de 2009.
Ángel L. Tarrío Tobar
Director do Instituto Galego de Estatística
Ver referencia pdf "02600D015P028.PDF"
RESOLUCIÓN do 28 de xaneiro de 2009, da Dirección Xeral de Promoción do Emprego, pola que se publica a decisión da Comisión Europea de considerar o programa de incentivos a plans empresariais de incremento de estabilidade laboral compatible co Tratado da CE, en aplicación da excepción do seu artigo 87, punto 3, letra c.
CONSELLERÍA DE TRABALLO — III. OUTRAS DISPOSICIÓNS — 06/02/2009

A Consellería de Traballo iniciou, o 25 de maio de 2007, o proceso de notificación á Comisión Europea do réxime de axudas a plans empresariais de incremento da estabilidade laboral para conseguir a súa aprobación.
Este programa de incentivos desenvolveuse a través de ordes de convocatoria de carácter anual. En concreto, no ano 2007, na Orde do 24 de maio de 2007 (DOG nº 104, do 31 de maio), no ano 2008, na Orde do 19 de maio de 2008 (DOG nº 100, do 26 de maio) e no ano 2009, na Orde do 30 de decembro de 2008 (DOG nº 10, do 15 de xaneiro).
En todas elas, no seu articulado, establécese, na súa adecuación ao dereito comunitario, o seu sometemento ao réxime de minimis nos termos establecidos no Regulamento (CE) 1998/2006, da Comisión, do 15 de decembro, relativo ás axudas de minimis, mentres non se obtivese autorización da Comisión Europea do réxime de axudas notificado.
Resoltas as dúbidas, enviada a información adicional e as aclaracións solicitadas pola Comisión Europea respecto a este réxime de axudas, a Comisión decidiu o 10 de decembro de 2008 autorizar o réxime de axudas a plans empresariais de incremento da estabilidade laboral.
Consonte todo anterior e en virtude da facultade que se me confire, na disposición derradeira primeira das devanditas ordes de convocatoria, para ditar, no ámbito das miñas competencias, as resolucións necesarias para o seu desenvolvemento e cumprimento,
RESOLVO:
Primeiro.-Comunicar a decisión da Comisión, do 10 de decembro de 2008, de considerar o réxime de axudas notificado (Axuda estatal N 332/2007-España. Axudas a plans empresariais para incrementar a estabilidade laboral en Galicia), compatible co Tratado CE en aplicación da excepción do artigo 87, punto 3, letra c), do Tratado CE.
Segundo.-As axudas polas contratacións indefinidas iniciais e polas transformacións en indefinidos dos contratos temporais reguladas nas ordes de convocatoria do 24 de maio de 2007, do 19 de maio de 2008 e do 30 de decembro de 2008 non queden sometidas ao réxime de minimis, ao estaren autorizadas pola Comisión Europea por decisión do 10 de decembro de 2008.
Terceiro.-Comunicarlles aos beneficiarios das axudas concedidas ao abeiro das ordes de convocatoria do programa de incentivos aos plans empresariais de incremento da estabilidade laboral, que estas axudas non teñen a consideración de axudas de minimis, en canto aos efectos do cómputo dos importes do artigo 2.2º do Regulamento (CE) 1998/2006, da Comisión, do 15 de decembro, relativo á aplicación dos artigos 87 e 88 do Tratado ás axudas de minimis.
Santiago de Compostela, 28 de xaneiro de 2009.
Álvaro Ansias Bacelar
Director xeral de Promoción do Emprego
CORRECCIÓN de erros.-Orde do 16 de xaneiro de 2009 pola que se ditan instrucións sobre a confección de nóminas do persoal ao servizo da Administración autonómica para o ano 2009.
CONSELLERÍA DE ECONOMÍA E FACENDA — III. OUTRAS DISPOSICIÓNS — 06/02/2009

Advertidos erros, na devandita orde, publicada no Diario Oficial de Galicia número 16, do venres 23 de xaneiro de 2009, cómpre facer as oportunas correccións.
Na páxina 1.598, no anexo V, punto 2º, número Un.-«Desempeño de órganos de goberno unipersoais», deben suprimirse as filas de tipo de centro E.
Na páxina 1.605, no anexo XIII, onde di: «plus de destino» debe dicir: «complemento de destino».
RESOLUCIÓN do 8 de xaneiro de 2009 pola que se ordena publicar a decisión do xurado do Premio Elías Valiña ao esforzo revitalizador e promocional do Camiño de Santiago.
CONSELLERÍA DE CULTURA E DEPORTE — III. OUTRAS DISPOSICIÓNS — 06/02/2009

Por Orde do 21 de xullo de 2008 (DOG nº 148, do venres 1 de agosto) convocouse o Premio Elías Valiña ao esforzo revitalizador e promocional do Camiño de Santiago, co fin de recoñecer e recompensar os méritos de todas aquelas institucións, asociacións ou entidades culturais, padroados, fundacións ou persoas individualmente consideradas, cunha traxectoria que acredite o seu labor na investigación, revitalización e conservación, e que desenvolvan a súa actividade protectora, revitalizadora ou promocional dos camiños de Santiago.
A base novena da citada orde establece que o premio será outorgado por un xurado que terá a consideración de comisión de valoración, presidido pola conselleira de Cultura e Deporte, ou persoa en quen delegue, e estará integrado polos seguintes membros: o presidente do Comité Internacional de Expertos do Camiño de Santiago, dous membros nomeados pola conselleira de Cultura e Deporte entre persoas de recoñecido prestixio na materia, a institución, asociación cultural, padroado ou fundación que resultase gañador na anterior convocatoria e os presidentes das entidades inscritas no Rexistro de Entidades de Promoción do Camiño de Santiago cos números 48, 49, 50 e 51, que serán substituídos o próximo ano polos catro seguintes, e así sucesivamente ata que roten todos.
Por todo isto,
RESOLVO:
Ordeno publicar a decisión do xurado do Premio Elías Valiña ao esforzo revitalizador e promocional do Camiño de Santiago.
O citado xurado, reunido en Santiago de Compostela o día 15 de novembro de 2008, acordou conceder o Premio Elías Valiña ao esforzo revitalizador e promocional do Camiño de Santiago, ao proxecto presentado pola Asociación de Amigos del Camino de Fuenterroble de Salvatierra (Salamanca).
Santiago de Compostela, 8 de xaneiro de 2009.
P.D. (Orde 12-1-2007)
José Carlos Sierra Rodríguez
Secretario xeral da Consellería de Cultura
e Deporte
CORRECCIÓN de erros.-Resolución do 5 de decembro de 2008 pola que se adxudican parcialmente as axudas do Programa Ángeles Alvariño (anexo II) e Programa Isidro Parga Pondal (anexo III), da Orde do 31 de xullo de 2008 (Diario Oficial de Galicia número 156, do 13 de agosto), pola que se convocan as axudas correspondentes a diversas accións formativas do Programa de Recursos Humanos, no marco do Plan Galego de Investigación, Desenvolvemento e Innovación Tecnolóxica de Galicia-Incite (2006-2010) para o ano 2008.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 06/02/2009

Advertidos erros na devandita resolución, publicada no Diario Oficial de Galicia número 245, do 18 de decembro de 2008, cómpre facer as seguintes correccións:
Na páxina 22.553, na liña 2ª, onde di «Programa Ángeles Mariño 2008 2008-(Nova adxudicación)», debe dicir «Programa Ángeles Alvariño 2008-(Nova adxudicación)».
Na páxina 22.554, dentro do anexo II, Programa Ángeles Alvariño 2008-(Lista de agarda), Universidades do SUG, na liña correspondente ao expediente número 99, Gándara Barreiro, Zoila, na columna «Ocupada por», onde figura en branco debe dicir «AA-91». Na liña correspondente ao expediente número 45, Sánchez Sixto, Cristina, na columna «Ocupada por», onde figura en branco debe dicir «AA-65». Na liña correspondente ao expediente número 16, Leiro Rodríguez, Victoria, na columna «Ocupada por», onde figura en branco debe dicir «AA-65». Na liña correspondente ao expediente número 17, Porto Sandá, Silvia, na columna «Ocupada por», onde figura en branco debe dicir «AA-65». Na liña correspondente ao expediente número 33, Arranz Tagarro, Juan Alberto, na columna «Orde», onde di «3º» debe dicir «1º» e na columna «Ocupada por» onde figura en branco debe dicir «AA-46». Na liña correspondente ao expediente número 12, Romero Pita, Mª del Carmen, na columna «Orde» onde di «4º» e «5º» debe dicir «1º» e
«1º».
Na páxina 22.555, no anexo IV, onde di «Programa Isidro Parga Condal 2008-(Lista de agarda)», debe dicir «Programa Isidro Parga Pondal 2008-(Lista de agarda)».
ORDE do 12 de febreiro de 2009 pola que se establece o modelo normalizado de solicitude de recoñecemento do dereito á asistencia xurídica gratuíta.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 17/02/2009

Como consecuencia das competencias transferidas en virtude do Real decreto 2166/1994, do 4 de novembro, e asumidas polo Decreto da Xunta de Galicia 394/1994, do 29 de decembro, a Comunidade Autónoma de Galicia aprobou o Regulamento de asistencia xurídica gratuíta polo Decreto 269/2008, do 6 de novembro (DOG nº 242, do 15 de decembro), que supón o desenvolvemento normativo da Lei 1/1996, de asistencia xurídica gratuíta.
A disposición derradeira primeira do referido Decreto 269/2008, no seu número 2, establece a obriga da Consellería de Presidencia, Administracións Públicas e Xustiza de aprobar por orde o modelo normalizado de solicitude de recoñecemento do dereito á asistencia xurídica gratuíta.
Polo exposto, en virtude da autorización conferida na disposición derradeira do Decreto 269/2008 polo que se aproba o Regulamento de asistencia xurídica gratuíta, tras o informe favorable da Dirección Xeral de Calidade e Avaliación das Políticas Públicas do 14 de xaneiro de 2009,
DISPOÑO:
Artigo único.-Aprobar mediante o anexo desta orde o modelo normalizado de solicitude de recoñecemento do dereito á asistencia xurídica gratuíta de acordo co disposto no artigo 15 do Decreto 269/2008, do 6 de novembro, polo que se aproba o Regulamento de asistencia xurídica gratuíta.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 12 de febreiro de 2009.
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "03300D002P007.PDF"
CORRECCIÓN de erros.-Decreto 9/2009, do 15 de xaneiro, polo que se regulan os puntos de encontro familiar en Galicia.
VICEPRESIDENCIA DA IGUALDADE E DO BENESTAR — I. DISPOSICIÓNS XERAIS — 17/02/2009

Advertidos erros no mencionado decreto, publicado no Diario Oficial de Galicia número 17, do luns día 26 de xaneiro de 2009, cómpre facer a seguinte corrección:
Na páxina 1.668, no artigo 12º, punto 2, alínea b), onde di: «O incumprimento polas partes de calquera das obrigas establecidas no artigo 7º deste decreto»; debe dicir: «O incumprimento polas partes de calquera das obrigas establecidas no artigo 8º deste decreto».
RESOLUCIÓN do 27 de xaneiro de 2009 pola que se adhire unha entidade financeira ao convenio de apoio ao acceso e adecuación do financiamento das pequenas e medianas empresas subscrito entre o Instituto Galego de Promoción Económica (Igape), as sociedades de garantía recíproca e as entidades financeiras adheridas.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 13/02/2009

O Consello de Dirección do Igape, na súa xuntanza do 23 de setembro de 2008, acordou por unanimidade dos seus membros asistentes a aprobación das bases reguladoras das liñas de apoio ao acceso e adecuación do financiamento das pequenas e medianas empresas, instrumentadas mediante convenio de colaboración entre o Instituto Galego de Promoción Económica (Igape), as sociedades de garantía recíproca e as entidades financeiras adheridas. As ditas bases foron publicadas mediante Resolución do 4 de novembro de 2008 (DOG nº 215, do 5 de novembro).
Xunto co texto das devanditas bases publicouse a relación de sociedades de garantía recíproca e de entidades financeiras que se adheriron ao convenio.
O 21 de xaneiro de 2009 ratificouse a adhesión da entidade financeira Caja Rural de Zamora, Cooperativa de Crédito e cómpre facelo público.
Polo que antecede, en virtude das facultades que teño conferidas mediante o artigo 12 a) da Lei 5/1992, do 10 de xuño, de creación do Instituto Galego de Promoción Económica e do artigo 11.1º a) do Decreto 317/1992, do 12 de novembro, polo que se aproba o regulamento do Igape,
RESOLVO:
Único.-Engadir a entidade financeira Caja Rural de Zamora, Cooperativa de Crédito á relación de entidades financeiras adheridas ao convenio de apoio ao acceso e adecuación do financiamento das pequenas e medianas empresas subscrito entre o Instituto Galego de Promoción Económica (Igape), as sociedades de garantía recíproca e as entidades financeiras adheridas, asinado o 4 de novembro de 2008.
Santiago de Compostela, 27 de xaneiro de 2009.
Álvaro Álvarez-Blázquez Fernández
Director xeral do Instituto Galego de Promoción Económica
RESOLUCIÓN do 27 de xaneiro de 2009 pola que se fai pública a concesión de tres bolsas de formación na área da estatística pública no Instituto Galego de Estatística, convocadas por Resolución do 27 de outubro de 2008.
INSTITUTO GALEGO DE ESTATÍSTICA — III. OUTRAS DISPOSICIÓNS — 19/02/2009

Para dar cumprimento ao establecido na base décima da Resolución do 27 de outubro de 2008 pola que se convocan tres bolsas de formación na área da estatística pública no Instituto Galego de Estatística (DOG nº 214, do 4 de novembro) e de conformidade co artigo 60 da Lei 30/1992, do 26 de novembro, de réxime xurídico das administracións públicas e do procedemento administrativo común, esta dirección
RESOLVE:
Facer pública a concesión de tres bolsas de formación na área da estatística pública no Instituto Galego de Estatística, ás persoas que se relacionan a continuación:
-Beatriz López Calviño, con NIF 47370769-S.
-Noa Veiguela Fernández, con NIF 76580162-Y.
-Ana Touriño Sánchez, con NIF 34632916-D.
Esta resolución pon fin á vía administrativa e contra ela poderán os interesados interpoñer potestativamente recurso de reposición ante o mesmo órgano no prazo dun mes, contado a partir do día seguinte ao da publicación desta resolución no Diario Oficial de Galicia. De non estimar a interposición deste recurso, poderán interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta resolución no Diario Oficial de Galicia.
Santiago de Compostela, 27 de xaneiro de 2009.
Ángel L. Tarrío Tobar
Director do Instituto Galego de Estatística
RESOLUCIÓN do 26 de xaneiro de 2009 pola que se dá publicidade aos convenios de colaboración subscritos por este organismo no último cuadrimestre de 2008.
INSTITUTO GALEGO DA VIVENDA E SOLO — III. OUTRAS DISPOSICIÓNS — 17/02/2009

O artigo 11 da Lei 4/2006, do 30 de xuño, de transparencia e boas prácticas na Administración pública galega, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior. En consecuencia, e para dar cumprimento a esta obriga,
DISPOÑO:
Artigo único.-Dar publicidade á relación dos convenios subscritos polo Instituto Galego da Vivenda e Solo no último cuadrimestre de 2008, que se incorpora como anexo a esta resolución.
Santiago de Compostela, 26 de xaneiro de 2009.
P.D. (Resolución 16-1-2009)
Consuelo González García
Xerente do Instituto Galego de Vivenda e Solo
Ver referencia pdf "03300D016P118.PDF"
RESOLUCIÓN do 20 de xaneiro de 2009 pola que se lles dá publicidade aos beneficiarios das axudas concedidas ao abeiro da Orde do 23 de xuño de 2008 pola que se establecen as bases reguladoras para a concesión de axudas para o desenvolvemento de accións formativas e de transferencia tecnolóxica por entidades asociativas vinculadas ao sector agrario, e se convocan para o ano 2008 (Diario Oficial de Galicia número 124, do 27 de xuño).
CONSELLERÍA DO MEDIO RURAL — III. OUTRAS DISPOSICIÓNS — 17/02/2009

1. Mediante Resolución do 6 de novembro de 2008, do conselleiro do Medio Rural, concedéronse as axudas para financiamento do desenvolvemento de accións formativas e de transferencia tecnolóxica por entidades asociativas vinculadas ao sector agrario e pola contía que se reflicte no anexo, convocadas ao abeiro da Orde do 23 de xuño de 2008 pola que se establecen as bases reguladoras para a concesión de axudas para o desenvolvemento de accións formativas e de transferencia tecnolóxica por entidades asociativas vinculadas ao sector agrario, e se convocan para o ano 2008 (DOG nº 124, do 27 de xuño).
O artigo 9º punto 3 da Orde do 23 de xuño de 2008 indica que, de acordo co establecido na disposición adicional primeira do Decreto 132/2006, do 27 de xullo, de creación dos rexistros de axudas, subvencións e convenios e de sancións da Xunta de Galicia, a persoa solicitante da axuda consentirá expresamente a inclusión e publicidade dos datos relevantes referidos ás axudas e subvencións recibidas, de conformidade tamén co establecido no artigo 15 da Lei 9/2007, do 13 de xuño, de subvencións de Galicia.
O financiamento das subvencións concedidas ao abeiro da Orde do 23 de xuño de 2008 imputouse segundo á aplicación orzamentaria 11.05.422L.770.0 dos orzamentos xerais da Comunidade Autónoma de Galicia para o ano 2008 e por un importe máximo de trescentos setenta e cinco mil euros (375.000 euros), dos que douscentos quince mil oitocentos cincuenta euros (215.850 euros) son financiados polo Feader.
En virtude do exposto anteriormente,
RESOLVO:
Único.-Dar publicidade á relación de beneficiarios de axudas financeiras concedidas ao abeiro da Orde do 23 de xuño de 2008, que figura como anexo.
Santiago de Compostela, 20 de xaneiro de 2009.
Gonzalo Flores Calvete
Director xeral de Investigación, Tecnoloxía
e Formación Agroforestal
Ver referencia pdf "03300D010P089.PDF"